NaiveNeuron/SloPal huggingface dataset:
Sabo, Michal, poslanec NR SR (2024-01-24):
Michal, ty si sa pýtal vo svojom vystúpení, že ako by to vyzeralo, keby sa to celé robilo poriadne, tak ako by sa to malo robiť. Dal si naozaj vo svojom vystúpení peknú víziu, víziu, ktorá vlastne v prizme toho, čo sledujeme v tomto pléne pri tejto koalícii, vyzerá ako totálne sci-fi, lebo nežijeme v dokonalej krajine, veď to všetci veľmi dobre vieme a nemusíme si klamať, ideálna krajina, dokonalá krajina, samozrejme, neexistuje, ale zo Slovenska môže byť, len to je niečo, čo nedosiahneme ani za jedno, ani za dve volebné obdobia po tom, čo tu táto partička pácha a napáchala už, veď všetci vieme, aké má Slovensko investičné dlhy, všetci vieme, aké Slovensko má intelektuálne dlhy, vieme, že táto koalícia systémovo kradne z budúcnosti obyvateľov a obyvateliek Slovenska. No ale pýtal si sa, že ako by to vyzeralo, keby sa to celé robilo poriadne, tak napríklad sa môžeme zamyslieť, že ako by sa to mohlo robiť poriadne legislatívnym procesom, nie skráteným, ale naozaj tým riadnym, tak ako je to správne. Tak ja chcem pri tejto príležitosti pripomenúť, že ako prebiehala diskusia ku Karasovej novele, hej? Návrh zákona bol vypracovaný participatívnym spôsobom, pričom práce na jeho príprave sa začali v ’21. roku, prvýkrát bol predložený do medzirezortného pripomienkového konania v decembri ’21, na podklade výsledkov vyhodnocovania pripomienok vrátane záverov z rozporových konaní predkladateľ vyhodnotil situáciu tak, že je potrebné s ohľadom na podstatné zmeny v návrhu zákonu vykonať pripomienkové konanie opätovne, znovu, preto bol návrh zákona v novom znení predložený do opätovného pripomienkového konania, čiže do druhého, hej, toľko luxusu, keďže tu nebolo ani jedno, a... a bol pripom... do pripomienkového konania predložený v septembri ’22. No a na vyhodnocovanie pripomienok z toho druhého pripomienkovania a odbornej diskusie sa zúčastňovalo vyše sto expertov na trestné právo a relevantné odvetvia, takže takto to vyzerá, keď sa to robí naozaj poriadne. Vďaka za tvoje vystúpenie.
Glváč, Martin, podpredseda NR SR (2019-02-08):
S faktickými poznámkami dvaja poslanci. Končím možnosť prihlásiť sa. Pán poslanec Budaj, prvý.
Paška, Pavol, predseda NR SR (2013-09-03):
Hlasujeme. (Hlasovanie.) 143 prítomných, 54 za, 83 proti, 6 sa zdržali. Ani tento návrh sme neschválili. Pán poslanec Jozef Mikuš uvedie v prvom čítaní hlasovanie o návrhu skupiny poslancov Juraja Miškova, Jozefa Kollára a Daniela Krajcera a ďalších na vydanie zákona o zrušení Fondu národného majetku, je to tlač 573. (Hlasovanie o bode prerokovanom na 21. schôdzi NR SR, a to o návrhu skupiny poslancov Národnej rady Slovenskej republiky na vydanie zákona o zrušení Fondu národného majetku Slovenskej republiky a o zmene a doplnení niektorých zákonov , tlač 573.)
Pellegrini, Peter, podpredseda NR SR (2020-06-03):
Ďakujem pekne. Pán poslanec Šudík, prepáčte, ja som myslel, že ste mysleli predrečníka pána poslanca Antala, preto ja vám, nechcel som vám povedať, ako máte oslovovať pána poslanca, áno? To bolo len, som si myslel, že chcete reagovať na predrečníka, ktorým bol v danom moment pán Antal. V poriadku. Pán poslanec Šefčík.
Kolesík, Andrej, poslanec NR SR (2015-12-04):
Ďakujem, pán predsedajúci. No, ja vás zase vidím na rozdiel od pána kolegu Madeja, takže počet poslancov klubu KDH v celkovom súčte sú tri, a naozaj, aby to bolo korektné. Ale k vášmu, k úvodu vášho vystúpenia, pán poslanec Hlina, vy ste povedali, že pán predseda Národnej rady Pellegrini povedal, že vy nemáte nárok na nič. To nie je pravda, pán poslanec. Ja som tu sedel celý ten čas a pozorne som počúval a pán predseda Pellegrini vám povedal, ak si dobre pamätám, treba si to nechať vytiahnuť zo záznamu, som aj ja na to zvedavý, že vy nemáte nárok teraz hovoriť. Takže to je trošku iná konotácia, ako vy nemáte nárok na nič. Prosím, buďme dôslední v týchto veciach, lebo aj výmena zopár slov zásadne mení význam, význam akejkoľvek vety. A keď vy nemáte teraz vystupovať, to sa myslelo v procedúre a v postupe, aký bol vtedy, lebo sme hlasovali a dávali ste procedurálne návrhy a tak ďalej. Takže prosím, neprispôsobujte si to tak, ako vám to aktuálne vyhovuje. A ďalej len na záver mojej faktickej poznámky mi dovoľte prečítať vám stručný § 22 rokovacieho poriadku, ktorý hovorí, že „rokovacími dňami schôdzí Národnej rady sú spravidla utorok až piatok. Ak predseda Národnej rady nerozhodne inak, schôdza Národnej rady začína v prvý rokovací deň o 13.00 hodine. Počas ďalších rokovacích dní schôdzí Národnej rady sa rokovanie začína o 9.00 hodine a trvá najdlhšie do 19.00 hodiny, v piatok do 16.00 hodiny, ak Národná rada nerozhodne inak.“ Už to vám povedal pán poslanec Šuca. Pán predseda Národnej rady sa pri vedení a riadení schôdze pýtal, kedy sa má hlasovať, a aj z radov opozície bola odpoveď, či sa má hlasovať dnes, negatívna. Ďakujem.
Krajniak, Milan, poslanec NR SR (2016-10-19):
Pani ministerka, ďakujem, že ste odpovedali takto obsiahlejšie, lebo mi to umožnilo lepšie pochopiť, ako si predstavujete, že by to malo ideálne fungovať. No a bohužiaľ, musím len povedať, že na základe tohto si myslím, že to nebude fungovať a skúsim vám povedať, že v čom vidím tie riziká. Presne ste popísali, že čo sa stane v Česku, keď sa to posunulo kdesi uprostred. Lenže my postupujeme z nejakého bodu A do bodu B, kde robíme takpovediac exekútora, ktorý je, nazvime to podnikateľ alebo ten lovecký pes, ktorý je motivovaný tým, aby vymáhal, ho posúvame do role nepodnikateľa, úradníka, tak by som povedal, ktorý dostáva peniaze len za to, koľko vybaví spisov, tak by som povedal. A teraz problém je v tom, že zo strany dlžníka, hovorím teraz o psychológii toho, čo sa zmení, zo strany dlžníka tam zostane ten efekt toho, že exekútor sa bude správať ako exekútor dnes. To znamená bude toho dlžníka, samozrejme, naháňať a tak ďalej. Ale zo strany oprávneného ho akoby posúvame do polohy, kde bude mať menej motivácie toho oprávneného uspokojovať. Ja sa obávam, že skončíme kdesi úplne uprostred a nespokojní budú všetci, toho sa obávam. A to teraz hovorím ako v dobrom svoj názor, lebo snaha o hľadanie tej rovnováhy je správna, že ako to nastaviť. Tu sa obávam, že nespokojní budú úplne, úplne všetci, keď to takto prerobíme.
Škripek, Branislav, poslanec NR SR (2012-05-09):
Zapína. A už je to zapnuté. Ja sa tiež chcem poďakovať pánovi Štefanovi Kuffovi, tuto môj kolega Vašečka hovoril, že hovoril dlhšie ako pán premiér, ale to je len taký malý rekord. Ja chcem nadviazať na to, že mne sa veľmi páči myšlienka, ktorú podal, a ja by som chcel tak ho povzbudiť a pridať sa k nemu. Teda povzbudiť jeho, pridať sa k tomu názoru a poprosiť aj pána premiéra snáď alebo teda stranu SMER, že naozaj poďme, prosím vás, teda stavať tú diaľnicu z Košíc do Bratislavy. Ja si myslím, že všetci budú tak skákať v Bratislave, aby sa rýchlo dostavala, že veľmi rýchlo bude. Mne sa tento názor mimoriadne zapáčil, keď ho pán Kuffa povedal na niektorých stretnutiach Obyčajných ľudí kedysi ešte v kampani, pretože by sme naozaj videli, ako rýchlo sa to postaviť dá. Mne sa to zdá, že to je naozaj na osobných záujmoch. Tie plagáty, čo pred nejakým časom boli po Slovensku, že nejaká Bratislava bude vládnuť celému Slovensku, a ešte jeden taký plagát bol, ja si myslím, že to vyjadroval veľmi dobre, a mne sa tá historická šanca SMER-u strašne páči a doslova úprimne to hovorím, že to je, to je ohromujúce, čo môžete teraz urobiť. Zmeniť viacero zabehnutých úzov alebo predstáv a vidieť, že ako fantasticky to môže fungovať. Takže ja som za to, že keby dokázala svojou ohromnou mocou, ktorú má teraz táto jednostranná vláda, skutočne dosiahnuť to, že sa postaví diaľnica, začne sa stavať z Košíc a bude rýchlo v Bratislave. A to bude paráda. Ďakujem vám.
Viskupič, Jozef, poslanec NR SR (2013-12-03):
Ďakujem. Pri všetkej úcte, asi v strede vášho prejavu, ktorý hovoril o nejakých číslach, ste hovorili o filozofii alebo si hovoril, pán predseda, o filozofii, akú ponúkame my a že tu nebol pozmeňujúci návrh alebo nejaká legislatívna iniciatíva, ktorá by zvýšila a zabezpečila vyšší výber daní. Mne tam v tejto súvislosti chýbal jeden moment. A keďže, keďže si to uviedol ako nejakú filozofiu, akú ponúkame, tak ti tam chýba jedna hodnota, a to je, prečo by ľudia mali za služby štátu, ktoré im nejakým spôsobom ponúka, platiť a byť uzrozumení s tým, že vy zvyšujete dane? Tak, ak sa bavíme teda filozoficky o tom, že prečo by sa dane mali platiť, mne uchádza skôr váš, keďže od 2004. roku, od vstupu do Európskej únie, tu vládnete už šiesty rok a nastavujete práve tie filozofické parametre, tak tým zvyšovaním daní bez toho, aby ste mali na zreteli, ani raz to nezaznelo v tom prejave, že by mali byť zvyšované aj tie služby štátu, je pre mňa politika zvyšovania daní a následne posielanie kontrolórov alebo drábov nad tým, ktorí majú dohliadať na to, aby pri zvýšených daniach čo najmenej unikalo, je podľa mňa chybná filozofia. To, že tu nevzniká žiadny pozmeňujúci návrh v radoch opozície na to, aby sme vám s týmto nejakou vyššou mierou pomáhali, je naozaj filozofický spor. A to je, ten spor je o tom, že je riešenie, ak chce štát konsolidovať a uvedomí si, že situácia rovnako, ako sa týka štátu a jeho makroekonomických ukazovateľov, sa môže dotýkať aj tých malých, aj tých úplne najmenších... (Prerušenie vystúpenia časomerom.)
Kvorka, Ján, poslanec NR SR (2019-10-17):
Týmto sme hlasovali o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď.
Laššáková, Jana, podpredsedníčka NR SR (2015-05-26):
Ďakujem pekne, pán navrhovateľ. Zaujmite miesto určené pre navrhovateľov. (Neustály ruch v sále.) Páni poslanci, opäť vás chcem poprosiť, aby ste zachovali pokoj v Národnej rade, aby ste nediskutovali, lebo naozaj to veľmi počuť a vyrušuje to. Teraz dávam slovo spoločnému spravodajcovi z výboru pre verejnú správu a regionálny rozvoj poslancovi Igorovi Hraškovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. (Ruch v sále.) Pán poslanec Hraško poprosím vás, aby ste prišli ako spravodajca uviesť spoločnú správu výborov. (Neustály ruch v sále.) Páni poslanci z klubu OĽaNO, môžete zavolať pánovi poslancovi Hraškovi? Je spravodajca. (Reakcia z pléna.) V poriadku, nech sa páči, pán poslanec Hraško. (Reakcia z pléna.) Pani poslankyňa, nekomentujte. (Ruch v sále.) Poprosím vás, choďte si po spoločné správy, sú hore, je to tlač 1259a. Nech sa páči, pán poslanec. (Neustály ruch v sále.) Takže nech sa páči, pán spravodajca.
Mazurek, Milan, poslanec NR SR (2020-04-24):
Píšete, že chcete podporiť zlepšenie celospoločenského vnímania týchto obyvateľov. Veď to je úplne jednoduché. Keď im dáte prácu namiesto záloh, keď ich zaradíte do spoločnosti, keď nastavíte pravidlá pre všetkých rovnako, keď už nebudete zvýhodňovať a rozdeľovať pri trestnom konaní jedných od druhých na základe ich pôvodu, ľudia sa budú na týchto ľudí pozerať omnoho lepšie. Myslím, všetci slušní, a je jedno, či sú bieli, čierni, oranžoví, ružoví alebo akéhokoľvek pôvodu, budú sa na nich pozerať lepšie, lebo uvidia, že sú slušní, že sa správajú normálne, že nepáchajú kriminalitu, že si nestavajú nelegálne stavby, že si platia za vodu, za elektrinu, za zdravotné odvody, sociálne odvody, tak ako každý iný slušný človek, a týmto to vyriešite. A nie tým, že začnete nejakú masovú propagáciu v médiách a v tých vašich propagandistických novinách, aby ste docielili to, že ľuďom ešte viac vymyjete mozog. Ja som sa tieto veci chcel opýtať, hej, teda kde je v tom programovom vyhlásení vlády napísané, že prijmete opatrenia súvisiace s tým, aby rovnaký meter platil na každého. Chcel som vedieť, kde je opatrenie nastavenia spravodlivého sociálneho systému a nie neustále navyšovanie ďalších a ďalších dávok. Prijatie ďalších celoplošných sociálnych mechanizmov, ktoré len budú podporovať pôrodnosť v týchto osadách a ešte viac detí sa nevinne bude rodiť do toho hrozného prostredia, ešte viac budete takto podporovať pučatie tohto problému. Chcel som vedieť, kde je prevencia práce polície Slovenskej republiky v týchto osadách, aby ste napríklad to, hhh, ideologické komando, o ktorom hovoril Ľuboš Blaha, že ho zavedie táto vláda, už ste ho stihli zaviesť vy predtým. Keby ste napríklad toto ideologické komando poslali do týchto problémových lokalít, aby robili niečo užitočné, namiesto stíhania ľudí za nejaký ich názor na Facebooku, ale strážili ľudí, ktorí majú problém sa prispôsobiť a rešpektovať zákony. Očividne mi dochádza čas, tak sa ešte potom prihlásim do ústnej rozpravy a zhodnotím ďalšie veci, na ktoré mi čas vyjde. Ďakujem vám všetkým veľmi pekne. (Potlesk.)
Matovič, Igor, poslanec NR SR (2012-07-03):
Pán poslanec Brixi, jasné, mňa tiež mrzí, že vlastne tá podpora cestovného ruchu na Slovensku voči ostatným krajinám tak trošičku pokrivkáva. Pán poslanec Érsek, keď ste hovorili o tom cestovnom a podobne... Érsek (pozn. red.: vyslovené ako „Éršek“). Tak? Som dobrý. Tak toto, v tomto, čo my navrhujeme, tak je to o tom, že aby naozaj, keď vás cestovka láka na nejaký zájazd, do Bulharska napríklad, tak aby za tú cenu, ktorú uvedie, tak aby ste si mohli kúpiť naozaj zájazd do Bulharska aj s cestou. To, že už či navyše by ste tam mali potom sedenie na kolese alebo na chvoste autobusu, to už sú také variabilné príplatky, ktoré už potom môžu byť ako bokom uvádzané, a vy, keď sa rozhodnete ich mať, tak áno, okej, alebo nie, ale jednoducho, aby vás za tú cenu tá cestovka do toho Bulharska dopravila. Čiže toto riešime. Neviem teda, či sme sa úplne teda presne pochopili. A, Martin Poliačik, ďakujem za podporu, ale to je váš liberálny prístup, že vy by ste najradšej boli, že vôbec ľuďom nepomáhať, ale ja si myslím, že v takýchto veciach, keď vidíme, že hromadne v tejto situácii podnikatelia, niektorí, zneužívajú možno neznalosť zákazníkov, tak by sme mali ľuďom pomáhať a štát by mal niekedy teda aj ľudí v správnej chvíli chrániť a toto, si myslím, že je práve taký moment.
Hrušovský, Pavol, podpredseda NR SR (2011-06-30):
Pán poslanec Raši.
Kočiš, Eduard, poslanec NR SR (2022-06-21):
Ďakujem pekne za slovo, pán predsedajúci. Pán kolega, to, že tento zákon vôbec nie je o adresnosti, ale je to iba taká nekomplexná nejaká všeobecnosť, je jednoducho holý fakt, pretože najkompetentnejší ľudia, ktorých sa tento zákon má týkať a ktorí majú priamo vykonávať túto krúžkovú činnosť, sú nieže zhrození z tejto nepripravenosti, ale, naopak, sú úplne v šoku, že ministerstvo financií prichádza s niečím, čo nie je absolútne odkomunikované s ministerstvom školstva, kdežto ministerstvo školstva má zabezpečovať to, aby takáto krúžkovná činnosť alebo nejaký záujem o strávenie dieťaťa vo voľnom čase malo prebiehať či už na základných, stredných, alebo aj v materských školách. To, že si tu budeme naivne myslieť alebo naivne tvrdiť, že učiteľ si otvorí živnosť alebo jednoosobovú eseročku a po siedmich, ôsmich alebo deviatich hodinách strávených v škole, kde je úplne fyzicky aj psychicky vyčerpaný, pretože dnešné deťúrence, to je naozaj silná káva a ťažký zaberák, viem, o čom hovorím, že ešte ten s úsmevom na tvári bude vytvárať na dve-tri hodiny nejakú krúžkovnú činnosť, netvrdím, že každý deň, ale že sa na to podujme. Kolegyne a kolegovia, to je taká úplná utópia. Problémom tohto zákona je to, že absolútne nie je tento príspevok adresný a nie je upravený tak, aby vyhovoval aj rodičom, aj dieťaťu, aj poskytovateľovi takejto činnosti. Ja viem, že niektorí budete lobovať za športové kluby, niektorí budete lobovať za vyučovanie, niektorí budete lobovať za nejaké kultúrne aktivity. Ale takto nepripravený zákon, vrátený, jednoducho nemôžem podporiť.
Pčolinský, Peter, podpredseda NR SR (2023-02-09):
Pán poslanec Baránik.
Kadúc, Miroslav, poslanec NR SR (2014-11-10):
Ja len chcem vám voľačo povedať, pretože neboli tam všetci zástupcovia klubov. To je, to je prvá vec. Ja navrhujem, aby ste prerušili rokovanie tak, aby pokračovalo v utorok ráno o deviatej, tak ako je to štandardné, pretože nie sú zabezpečené úplné elementárne, elementárna kontrola. Tu na balkóne je, je zopár ľudí. Niektorí to chcú pozerať. Počas týždňa je to úplne inak, sama to viete. Preto navrhujem, aby ste tú schôdzu tak, ako je štandardne, to znamená utorok ráno o deviatej. Bolo vám to povedané. Neschopnosťou technikov, alebo ja už, ja už neviem, čím je znemožnené kontrolovať parlament, volených zástupcov ľudí, či chcete, alebo nechcete.
T. Galbavý, poslanec: (2002-10-15):
Na tajné hlasovanie o návrhu na voľbu predsedu Národnej rady Slovenskej republiky pre nezlučiteľnosť funkcií štátnych funkcionárov bolo vydaných a poslanci si prevzali 149 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní na voľbu pred-sedu Výboru Národnej rady Slovenskej republiky pre nezlučiteľnosť funkcií štátnych funkcionárov boli odovzdané všetky hlasovacie lístky. Zo 149 odovzdaných hlasovacích lístkov bolo nula neplatných. Zo 149 platných hlasovacích lístkov overovatelia zistili, že za kandidáta Igora Federiča hlasovalo za 137 poslancov, proti 8 poslancov, zdržali sa 4 poslanci. Podľa § 15 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na zvolenie predsedu Výboru Národnej rady Slovenskej republiky pre nezlučiteľnosť funkcií štátnych funkcionárov je potrebný súhlas nadpo-lovičnej väčšiny prítomných poslancov. Overovatelia konštatujú, že v tajnom hlasovaní bol za predsedu Výboru Národnej rady Slovenskej republiky pre nezlučiteľnosť funkcií štátnych funkcionárov zvolený Igor Federič. (Potlesk.) Overovatelia poverujú svojho člena Tomáša Galbavého oznámiť výsledok hlasovania Národnej rade Slovenskej republiky, čo sa už stalo. J. Migaš, doterajší predseda NR SR: Mandátový.
Mihál, Jozef, poslanec NR SR (2014-10-14):
Ďakujem. Ďakujem za vystúpenie mojej kolegynke a spolupredkladateľke nášho Zákonníka práce pre zamestnanosť a vyššie platy. A zachytil som, teda chcem reagovať na tú časť tvojho vystúpenia, kedy si hovorila o vládnej novele, ktorú predložil pán minister Richter. Ja mám za sebou behom minulých dvoch týždňov také menšie turné prednáškové po Slovensku, kde som pred stovkami ľudí hovoril aj o tejto novele, vládnej novele Zákonníka práce. Hovoril som o tom, čo tam je, agentúrne zamestnávanie. Dva prípady zneužívania budú týmto nejakým spôsobom regulované. Bolo to prijaté z jednej strany s pochopením, z druhej strany s krčením obočia, ale v podstate všetci, všetci prijímali pozitívne ten návrh na zavedenie nového výpovedného dôvodu z dôvodu veku 65 plus poberania dôchodku, či to bolo v Zákonníku práce alebo v zákone o štátnej službe, najmä v zákone o štátnej službe. Je to síce citlivý problém, ale aj ja som pozitívne prijímal túto zmenu, o ktorej som sa teda dočítal v predloženej novele, keď to bolo v pripomienkovom konaní, keď to bolo pred rokovaním vlády, a mal som z toho dobrý pocit, pán minister, že ste smelo, ste smelo otvorili takú tabuizovanú tému, respektíve nie ani tak tabuizovanú tému, ale tému, do ktorej sa nikto nehrnul, pretože to je téma veľmi citlivá. A na tom prednáškovom turné to ľudia oceňovali, že chcete urobiť takúto zmenu. A o to s väčším údivom som prijal správu, že na rokovaní vlády tá asi najpozitívnejšia zmena, ktorú ste navrhli, najmä pokiaľ ide o štátnu službu, že toto ste nakoniec stiahli. To som prekvapený.
Slafkovský, Alexander, poslanec NR SR (2010-10-13):
Pán predsedajúci, prosím, dajte hlasovať o bode 5 z informácie.
P. Hrušovský, predseda NR SR: (2005-05-13):
Ešte predtým, ako vystúpite, chcem poprosiť členov poslaneckého grémia, aby sa o 11.00 hodine dostavili do rokovacej miestnosti, v ktorej obvykle poslanecké grémium zasadá. Chcem dohodnúť s nimi ďalší postup prerokúvania bodov 42. schôdze. Na 11.00 hodinu zvolávam poslanecké grémium. Nech sa páči, pán spoločný spravodajca.
Vašečka, Richard, poslanec NR SR (2014-03-21):
Ďakujem pekne. Jozef, myslím, že si celkom dobre nepočúval, ale zdá sa mi, že si tu bol. Ja som KDH pochválil. Vyslovene som povedal, že za daných okolností si počína pochopiteľne, hej. Akurát hovorím o tom, že sú tu aj iné spôsoby a že je dobré ich zvážiť a možno by sme sa vyhli niektorým zbytočným veciam, a myslím, že aj doba, aj čas pokročil. Použil si na poslanecký klub OĽaNO výraz mišung. Áno, dobre, my sme použili zas slovo obchod, dá sa aj jedno, aj druhé chápať v dobrom alebo minimálne neutrálne. Áno, môžme povedať, že sme mix alebo mišung, lebo je to iný spôsob politiky. Len tým vlastne potvrdzuješ to, čo som povedal, že vy si možno neviete predstaviť iný spôsob politiky, ale tak ako vy, aj ja sa stretávam s ľuďmi a mnohí hovoria, že, áno, že oni si tak prajú, aby sa ten spôsob zmenil, aby to bolo vyjadrenie nielen nejakej straníckej jednoty, ktorá nemusí byť zlá, ale aby tam bol priestor aj na niečo iné. Proste to tu chýba, je to medzera na trhu. Môžme to akokoľvek nazvať, hej. A k téme eurovolieb sa budeme vyjadrovať inokedy. Tak ako nechcem, aby z tejto veci bola téma prezidentskej kampane, tak nechcem, aby z tejto témy bola otázka eurovolieb. Určite sa k tomu vyjadríme. A len by som povedal k tomu, k tým eurovoľbám, toľko, že je smutné, že máme 20-percentnú účasť a my sa bojíme, že si zoberieme niekoľko tisíc hlasov a nesústredíme sa na tých 80 % nevoličov. My by sme sa chceli sústrediť najmä na nich. A pretože vnímame, naozaj, že na tom politickom trhu je medzera a ten trh chápem ako zmysel, že ľudia to potrebujú, chcú, tak chceme ponúknuť na výber viacerých. A je legitímne, ak Jozef Viskupič zastupuje svojich voličov, Braňo Škripek svojich a ďalší ďalších. Ďakujem.
P. Hrušovský, predseda NR SR: (2005-09-27):
D. Bollová, poslankyňa: Ďakujem pekne, pán predseda. Vážený pán podpredseda vlády, my sme prerokúvali tento akčný plán vo výbore, ja som si ho vtedy veľmi pozorne preštudovala, a už vo výbore som vystúpila, že je tam všetko možné len nie to, čo by sme chceli, aby tam bolo. Pripomína mi to starý žart. Pýtajú sa Slováka Jana kdesi na pasienku, kedy už bude mier? A on odpovedal, že sa o ten mier tak pobijú, že nezostane kameň na kameni. Tak my budeme bojovať proti drogám na všetkých frontoch, vyčleníme iks peňazí, založíme útulky a neviem čo všetko, ale ani slovo tam nie je o tom, vážený pán podpredseda vlády, koľko peňazí sa bude investovať do výchovy mládeže, koľko peňazí sa bude investovať do pomoci pre sociálne slabých, a to všetko, čo hovoril predo mnou môj kolega Ondriaš. Myslím si, že tento akčný plán skutočne nestojí za to, aby sme mu venovali čas. Preto vyjadrujem taktiež  mienku, že s ním nemôžeme súhlasiť a veľmi by som prosila, aby ste sa naň pozreli trošičku rozumnejšie. Ďakujem.
Pellegrini, Peter, predseda NR SR (2024-01-16):
Ďakujem veľmi pekne, pán minister. Pýtam sa teraz, či o záverečné slovo žiada pán spravodajca. Nie je tomu tak. Pristúpime teraz k hlasovaniu. Prosím pána poslanca Justína Sedláka, aby hlasovanie uvádzal, nech sa páči. (Zaznievanie gongu.) (Hlasovanie o vládnom návrhu zákona, ktorým sa mení a dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov , tlač 56.)
Bugár, Béla, podpredseda NR SR (2019-09-13):
Pán poslanec Sloboda.
P. Hrušovský, predseda NR SR: (2005-02-08):
(Hlasovanie.) 138 prítomných, 56 za návrh, 4 proti, 77 sa zdržalo, 1 nehlasoval. Návrh sme neschválili. Teraz pristúpime k hlasovaniu o návrhu pána poslanca Galbavého. M. Abelovský, poslanec: Chcem sa opýtať pána poslanca, či trvá na...
Sólymos, László, minister životného prostredia SR (2016-10-21):
Ďakujem pekne. Účelom tohto návrhu je odstránenie transpozičného deficitu voči európskej smernici o posudzovaní vplyvov určitých verejných a súkromných projektov na životné prostredie, ktorý Európska komisia vytkla Slovensku v rámci procesu infringementu. Na základe tohto konania sa prijala novela zákona, ale podľa Komisie neboli transponované všetky otázky v súlade s EIA smernicou. Predmetom predkladaného návrhu je najmä zdôraznenie environmentálneho aspektu pri výbere alternatív v rámci projektov predkladaných na posúdenie, precizovaním informácií o možnostiach prístupu k správnemu konaniu a súdnemu konaniu, úprava postupu príslušného orgánu v správnom konaní pred vydaním rozhodnutia a niektoré úpravy navrhovaných činností a ich parametrov uvedených v prílohe č. 8 zákona. Predkladaný návrh zároveň súvisí s potrebou plnenia všeobecnej ex ante kondicionality. Ich splnenie je nevyhnutným predpokladom na čerpanie európskych zdrojov v programovom období 2014 až 2020. Členské štáty musia tieto všeobecné podmienky splniť najneskôr do 31. decembra 2016, inak im hrozí pozastavenie platieb na dotknuté operačné programy. Vládny návrh zákona je v súlade s právom Európskej únie, Ústavou Slovenskej republiky, ostatnými zákonmi, ako aj s medzinárodnými zmluvami. Vážená pani predsedajúca, vážené pani poslankyne, vážení páni poslanci, verím, že predložený návrh zákona podporíte. Ďakujem.
Baláž, Vladimír, poslanec NR SR (2012-04-04):
Sľubujem. (Potlesk.)
Grendel, Gábor, podpredseda NR SR (2022-10-18):
(Ruch v sále.) S reakciou, poprosím vás, kolegovia, s reakciou na faktické poznámky pán poslanec Čekovský.
Valocký, Jozef, poslanec NR SR (2015-11-25):
Pán predseda, vyčerpali sme hlasovanie o všetkých pozmeňujúcich návrhoch zo spoločnej správy, mám splnomocnenie gestorského výboru navrhnúť postúpenie prerokovania návrhu do tretieho čítania ihneď.
Grendel, Gábor, podpredseda NR SR (2021-06-23):
Prezentujme sa a hlasujme. (Hlasovanie.) Prítomných 134 poslancov, za 99, proti nikto, zdržalo sa 35, hlasovali všetci prítomní. Konštatujem, že sme schválili návrh novely zákona o tepelnej energetike. Nasleduje hlasovanie v prvom čítaní o návrhu poslancov Slobodu, Krošláka, Kašpera a Leščákovej na vydanie zákona, ktorým sa mení a dopĺňa zákon č. 440/2015 Z. z. o športe, tlač 564, bod 37 schváleného programu. Dávam slovo spravodajcovi, ktorého určil navrhnutý gestorský výbor pre vzdelávanie, vedu mládež a šport pánovi poslancovi Karolovi Kučerovi, aby hlasovanie uviedol. (Hlasovanie o návrhu poslancov Národnej rady Slovenskej republiky Radovana Slobodu, Jána Krošláka, Igora Kašpera a Viery Leščákovej na vydanie zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov , tlač 564.)
Štefanec, Ivan, poslanec NR SR (2012-05-10):
Ďakujem pekne, pán predseda. Pán poslanec Mihál, spomínali ste, že nie je najlepší nápad prehadzovať z fondov pre podporu vzdelávania peniaze pre zamestnávanie mladých, najmä keď hrozí, že cez tieto fondy dostanú peniaze najmä firmy blízke vláde jednej strany. Ja s tým absolútne súhlasím. Chcem len upozorniť na to, že nielen z programu vzdelávania, ale aj z programu informatizácia je pripravený presun a tento presun ohrozuje napríklad splnenie plánu podľa stratégie 2020, podľa ktorého by širokopásmový internet mala mať každá obec na Slovensku. Tie prostriedky pre viac ako sedemsto obcí na Slovensku, ktoré stále ešte nemajú širokopásmový internet, sú vyčlenené v objeme 113 mil. eur a pri presune týchto prostriedkov do iných programov hrozí, že tento cieľ nebude splnený. Z tohto pohľadu vidím ohrozenú, ohrozený tento cieľ v stratégii 2020 a tým pádom aj rozpor medzi programovým vyhlásením vlády a týmto zámerom, ktorý vláda včera schválila. Ďakujem.
V. Veteška, podpredseda NR SR: (2004-05-12):
Nech sa páči, pán poslanec.
Bublavý, Dušan, poslanec NR SR (2016-04-28):
Teraz môžeme pristúpiť k hlasovaniu o dvoch pozmeňujúcich a doplňujúcich návrhoch pána poslanca Poliačika, o ktorých odporúčam hlasovať osobitne.
Grendel, Gábor, podpredseda NR SR (2020-04-28):
Ďalší prihlásený do rozpravy je pán poslanec Valášek, nech sa páči.
Ďuriš Nicholsonová, Lucia, podpredsedníčka NR SR (2017-12-05):
Pán poslanec Baška.
Danko, Andrej, predseda NR SR (2019-11-27):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Balážovi.
Kollár, Boris, predseda NR SR (2022-03-15):
Ďakujem. Žiada si záverečné spolo... žiada si záverečné slovo spoločný spravodajca? Nie. Súčasne vás žiadam, pán spoločný spravodajca, aby ste oznámili termín hlasovania o tomto návrhu zákona.
Pellegrini, Peter, podpredseda NR SR (2020-04-02):
Pán poslanec...
Droba, Juraj, poslanec NR SR (2016-10-12):
Pán kolega Miro, ak som ťa pozorne počúval, tak chápem, že tvoj názor sa postupne vyvíjal a dnes by si bol v podstate súhlasil aj s celoplošným zákazom hazardu. Chcem sa ťa spýtať, že či si myslíš, že aj hazard, ktorý je z môjho pohľadu spoločensky neškodný, to znamená, normálne bežné kasína, tie hracie domy, či by si takisto chcel zatvoriť? A ak nie, tak, tak potom akým spôsobom by si ošetril a rozlíšil, že čo je škodlivý hazard, čo nie je škodlivý hazard? A druhá vec je, do akej miery faktoruješ alebo zvažuješ do svojej rovnice presun hazardu do podzemia a vznik čierneho trhu hazardu a tým pádom nulové príjmy do obecných rozpočtov? Je to niečo, čo zvažuješ, alebo si myslíš, že by sa to jednoducho nestalo a ľudia by prestali hrať? Ďakujem.
Paška, Pavol, predseda NR SR (2013-10-24):
Ďakujem pekne. Ešte pred tým, ako dám slovo pani poslankyni Nicholsonovej, ktorá je prihlásená do rozpravy, vás chcem informovať o výsledkoch stretnutia poslaneckého grémia. Dnes o 13. hodine budeme pokračovať 26. schôdzou, ktorú som zvolal na základe žiadosti skupiny poslancov. Zajtra potom budeme ráno pokračovať v rokovaní programu 25. schôdze do 15. hodiny tak, ako bolo plánované aj v harmonograme schôdzí, budeme pokračovať po víkende hneď v pondelok ráno od 10. hodiny s tým, že v pondelok nebude hlasovanie, hlasovať budeme až v utorok o jedenástej. V utorok na 14. hodinu po tom, ako sa dohodnem s členmi vlády, zaradím bod interpelácie, aby prebehol, a v pondelok ešte jedna zmena programu, v pondelok na 14.00 je zaradený bod programu, je to návrh, poslanecký návrh o rodinnom podnikaní. No, samozrejme, takže je súhlas, hlavne s touto zmenou programu? O štrnástej bude predkladať navrhovateľ z KDH návrh, ktorý je súčasťou programu, len je zaradený na pondelok o štrnástej. Čiže to sú výsledky zo stretnutia. Nech sa páči, pani poslankyňa.
Kollár, Boris, predseda NR SR (2021-12-07):
Pristúpime teraz k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19, tlač 808. Dávam slovo spravodajkyni, ktorú určil navrhnutý gestorský výbor pre financie a rozpočet, pani poslankyni Anne Miernej, aby uviedla hlasovanie. (Hlasovanie o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov , tlač 808.)
Pellegrini, Peter, podpredseda NR SR (2020-09-16):
Ďakujem pekne. Vyhlasujem všeobecnú rozpravu za skončenú. Chcem sa spýtať pani navrhovateľky, či chce zaujať stanovisko k rozprave. Áno, nech sa páči, pani ministerka, máte slovo.
Kotleba, Marian, poslanec NR SR (2018-03-23):
Pán poslanec Matovič, ja som zo začiatku vášho vystúpenia mal pocit, ako keby ste precitli z tej ilúzie o americkom agentovi vo funkciu prezidenta republiky a trošku si priznali, že to nie je také ružové, ako ste si na začiatku mysleli. Ale, samozrejme, kritizovali ste vládu, to je prirodzené, my tiež si povieme svoje k tomu návrhu, ktorý tu je, teda na programové vyhlásenie a zloženie vlády, ale zase ste sa neubránili tomu zneužívaniu tej dvojnásobnej vraždy v kontexte s tým vaším vyjadrením, zopakujem to teda, „míľnik“, ktorý ste dosiahli vraždou novinára Kuciaka a jeho snúbenice. Takže tu by som veľmi opatrne, pán Matovič, na vašom mieste postupoval. Ale znova vás sa spýtam, tak ako sa pýtam neustále, keď kritizujete povedzme súčasných ministrovi, povedzme Kaliňáka ako ministra vnútra bývalého, vy keď ste ako vládny poslanec podporovali vo funkcii ministra vnútra Daniela Lipšica, tak si myslíte, že to bolo lepšie, že to bolo z pohľadu demokracie, rovnosti práv, boja proti korupcii v niečom lepšie? Lebo asi to lepšie tak nebolo a ľudia majú pocit, že to je všetko úplne rovnaké, pán Matovič. Čiže ja tiež musím povedať, že vy možno v niečom máte pravdu, ale vy keby ste boli ako alternatíva pre Slovensko, ako alternatíva vlády, tak si myslím, že Boh by mal veľa práce s tým, aby Slovensko zachránil. A posledná vec, pán Matovič, vy a váš vzťah ku Žitňanskej. Keď Žitňanská dva roky, ako vy hovoríte, šúchala nohami vo vláde Roberta Fica, tak ste boli ticho, nekritizovali ste ju. Dnes, keď sa odmietla podieľať teda na účasti ďalšej vlády, tak ju chválite, ako keby to bol vzor charakteru, ktorý jednoducho má byť príkladom pre všetkých. Čiže z tohto pohľadu by som povedal, že máte takú miernu schizofréniu.
Gröhling, Branislav, poslanec NR SR (2017-04-05):
Vážená pani predsedajúca, poslanci, pani poslankyne, páni poslanci, v súlade s § 73 zákona o rokovacom poriadku som bol určený výborom Národnej rady pre vzdelávanie, vedu, mládež a šport, dúfam (povedané so smiechom), za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada... Pán Poliačik, idete? (Povedané so smiechom. Prerušenie vystúpenia predsedajúcou.)
Hambálek, Augustín, poslanec NR SR (2012-10-26):
Pán predseda, dajte, prosím, hlasovať o pozmeňujúcom návrhu pánov poslancov Andreja Hrnčiara a Lászlóa Solymosa.
Blaha, Ľuboš, podpredseda NR SR (2024-06-20):
Zastavte, prosím, čas pánovi poslancovi.
Grendel, Gábor, podpredseda NR SR (2023-06-13):
Ďakujem, pán predseda vlády. Prosím, aby ste zaujali miesto určené pre navrhovateľov. Súčasne vás prosím, aby ste v prípade, že nebudete prítomný na rokovaní, zabezpečili ako navrhovateľa niektorého z členov vlády. Ďakujem pekne. Teraz dávam slovo predsedovi gestorského Výboru Národnej rady Slovenskej republiky pre financie a rozpočet pánovi poslancovi Mariánovi Viskupičovi, aby informoval Národnú radu o výsledku prerokovania programového vyhlásenia vlády vo výboroch a v gestorskom výbore.
Grendel, Gábor, podpredseda NR SR (2020-09-23):
Pán poslanec Taraba.
Danko, Andrej, podpredseda NR SR (2023-11-22):
Do rozpravy je prihlásený pán František Majerský, pripraví sa Ondrej Dostál. Nech sa páči, pán poslanec. Nie je v sále, stráca poradie. Pán poslanec Ondrej Dostál.
Paška, Pavol, predseda NR SR (2012-06-20):
Pani poslankyňa, poprosím vás.
Krátky, Rastislav, poslanec NR SR (2024-02-21):
Ďakujem za slovo. Ďakujem, kolegovia, za vaše reakcie. Pán poslanec Jakab, áno, presne tak. Nalejme si čistého vína, vyčistime si stoly, preukážme v politike to, že čo sú taľafatky a čo sú skutočné veci, ktoré sa stali, a či niekto si naozaj zarobil na to, čo nosí na rukách, alebo to, čo užíva, alebo či si na to nezarobil a musí to mať proste nejaký nelegálny, nelegálny pôvod. Však daňové úrady inak, mimochodom, častokrát, avšak to nie sú nejaké len stroje, budovy, tam pracujú konkrétni ľudia, ktorí žijú vo svojich konkrétnych okresoch, mestách a oni presne vedia tie pomery, aké tam sú. A ony častokrát, tieto daňové úrady, už z tých daňových priznaní a z tých pomerov, v akých tí ľudia žijú, vedia a disponujú informáciami, že ako, ako kto asi gazduje, to nazvime, lenže oni nemajú ten efektívny spôsob, akým by zasiahli. A toto je ten kľúč, toto je ten, toto je to zefektívnenie, ktoré im umožní konať. Čiže tento zákonný nástroj pre správcu dane na to, aby keď on už teraz vidí častokrát to, že kde sú nejaké veľké otázniky v rádovo státisícoch a mohol by spustiť kontrolu a zisťovať rozdiel. Rozdiel, veľký rozdiel, lebo som hovoril, že tá suma musí byť väčšia ako 133-tisíc euro, čiže sa nebavíme o drobných, o fazuľkách alebo pár tisícoch, ktoré môže nejaký záškodník skúšať niekoho šikanovať. Toto je jednoducho o očividných rozdieloch tých, ktorí svoje príjmy nezdaňujú alebo majú ich z nelegálnej činnosti a pôvodu, a toto by veľmi pomohlo. Takže vás prosím o podporu, kolegovia, a neni sa čoho báť. Však veľmi v rýchlosti, ak máte hypotéku, máte nehnuteľnosti, je jasne zdokladovateľný príjem. Takže... (Prerušenie vystúpenia časomerom.)
Grendel, Gábor, podpredseda NR SR (2021-06-15):
Pán poslanec Kočiš.
Blaha, Ľuboš, podpredseda NR SR (2024-01-25):
Ako ďalší sa za klub KHD prihlásil do rozpravy pán poslanec Ján Horecký. Nech sa páči, máte slovo.
Škripek, Branislav, poslanec NR SR (2013-06-27):
Ďakujem pekne. Pán Sulík, ja by som vás možno všetkých troch poprosil, že neberte tú debatu do takýchto povrchných pohľadov. A reakcie tuto z pléna tiež nie sú dobré. Ani pána Martvoňa, ani tu, prepáčte, kolegovia z KDH, ani vaše nie sú dobré. A to takto ide do strašnej povrchnosti. Nezdá sa mi to. Naozaj pán Sulík začať tu hovoriť, že cirkev je o sexe. No, keď ste tam není, tak neviete celkom, o čom to je. Musím vám to povedať úprimne. To je ešte o úplne iných rozmeroch, čo je to cirkev, a potom to manželstvo, ste povedali, že černokňažníci tu niečo prikazujú, oddávajú ľudí. Ale veď to je normálna úloha starostu. Na zaoceánskej lodi je to úloha námorného kapitána. V čase, v nejakom núdzovom stave proste oddať jeden pár, to je úloha úradníka, ktorý na to má splnomocnenie štátu, a je to dôstojná úloha. Fakticky vy ste nám tu odprezentovali viaceré veľmi ľahkovážne pohľady. Manželstvo podľa Sulíka – som si napísal – je možné tam vstúpiť, strčiť hlavu do slučky, ale von už nie. Prepáčte. Aká to je slučka? Toto je aká schopnosť vyrovnať sa zo životnými ťažkosťami a brať nejaké vážne veci seriózne a prekopať sa nimi? A naozaj s tým životným partnerom prekonať dlhú púť života. Viete, mne to začalo pripadať neskutočne ľahkovážne. Potom, pán Sulík, v súlade s tým filozofickým pohľadom, lebo ja už teraz odhaľujem, že toto vážne je vaša filozofia, ktorú chcete vniesť do zákona, a vy ste si proste zobrali príklad z prírody. No ťažko sa prirovnávať ku zvieratám, keď chceme byť ľuďmi. Myslím, že to nie je vhodné.
M. Hort, poslanec: (2003-06-17):
Ďakujem.
Blahová, Natália, poslankyňa NR SR (2017-09-12):
Ďakujem pekne. Ďakujem, pán kolega, že si veľmi pragmaticky zhrnul gro nášho návrhu zákona. Rovnako ďakujem za ten apel na kolegov z vládnej koalície a chcela by som teda ešte zdupľovať tú ponuku, že ktokoľvek z vás, milí kolegovia, má tu chuť si návrh osvojiť, budeme len radi, pretože nám ide skutočne o záujem dieťa. Nie sú to tisícky detí. Ide o desiatky detí a ja si myslím, že napriek tomu, že nejde o masu detí, ale tie dopady, ktoré na život dieťaťa takéto necitlivé zaobchádzanie má, môže mať naozaj dopad aj na veľkú časť spoločnosti. Ak sa takéto veci dejú systematicky a pravidelne, tak postihnú naozaj v konečnom dôsledku stovky až tisíce detí, z ktorých budú raz dospelí ľudia a budeme sa márne čudovať, prečo sa nevedia začleniť do spoločnosti. No oni sa nebudú vedieť preto, lebo ich táto spoločnosť sklamala, pretože ľudia ich sklamali, pretože väzby citové, ktoré mali k tým, ktorí ich vychovávali, boli pretrhané ako nič. Takže ja veľmi pekne ďakujem za príspevok a želala by som si, aby pre tento jeden raz ustúpila nejaká opozično-koaličná rivalita. Ďakujem pekne.
F. Mikloško, poslanec: (2003-12-03):
K pozmeňujúcim návrhom chcem povedať nasledovné. Pozmeňujúci návrh pána poslanca Čaploviča systémovo rieši ináč problémy, ktoré dnes zákon o Slovenskom rozhlase, tak ako bol vo výbore nakoniec učesaný a povedal by som predložený do pléna, len aby sme si boli toho vedomí. Pozmeňujúci návrh pána poslanca Jarjabka považujem trošku za problematický. Bohužiaľ, tu nie je. Totiž tu je takýto pozmeňujúci návrh. Národná rada Slovenskej republiky neodkladne najneskôr do 30 dní odo dňa účinnosti tohto zákona zvolí členov Rady Slovenského rozhlasu. Pán poslanec Jarjabek, podľa Ústavy Slovenskej republiky mandát poslanca je slobodný a prikázať poslancom, že musia niekoho zvoliť, sa mi osobne zdá byť protiústavné. Čiže ja mám obavy, že o takomto niečom nemôžeme hlasovať. Nemôžeme. No a čo keď to nesplníme. Veď poslanci nemusia hlasovať. Čiže bojím sa, že, nie je tu, bohužiaľ, pán poslanec, a bojím sa, že toto nemôžeme žiadať, že do toho a do toho dňa musíme zvoliť nejakú radu. Možno sa môže stať, že tú radu nezvolíme tri roky.
Puci, Róbert, poslanec NR SR (2018-09-11):
Ďakujem pekne. Keďže v rozprave nevystúpil žiaden poslanec, nebol podaný žiaden pozmeňujúci návrh. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2017-09-19):
Páni poslanci! Páni poslanci, budem vás upozorňovať po mene. Nech sa páči.
Laurenčík, Milan, podpredseda NR SR (2021-12-08):
Na faktické poznámky bude teraz reagovať pán poslanec Ján Richter. Nech sa páči.
Kollár, Boris, predseda NR SR (2020-04-20):
Posúvam prerušenie schôdze na 14.30. (Pokračovanie prestávky.) (Po prestávke.)
Takáč, Richard, poslanec NR SR (2023-01-24):
Ďakujem veľmi pekne za slovo, pán predsedajúci. No, takže idem postupne. Na pána Pročka. Tak pán Pročko, ktorý chodí po celom Slovensku po všetkých inštitúciách, na okresné úrady, zisťuje krížom-krážom na všetkých kolegov rôzne informácie, ktorý by najradšej, a neviem, či už sa aj tak nestalo, vyhodil upratovačku niekde na úrade, ktorá bola prijatá za predchádzajúcej vlády, lebo to je nejaká smeráčka! Toto je Pročko, toto je tento človek. A, pán Pročko, 90 % ľudí nesúhlasilo s tou odvolanou vládou, vašou odvolanou vládou. 70 % ľudí chce predčasné parlamentné voľby. Pán kolega Szőllős, no ja som hovoril, prirodzene, psyjachi... o psychiatrickej liečebne. No ja neviem. Však ako ste počuli vyjadrenie Matoviča? Ten sa tam postavil, to on zase išiel akože úplne mimo. Neviem teda, či mu chýbali tabletky, alebo si ich nedal, dal, neviem. Teda ale viete, kedy nastal ten chaos a to vyjadrovanie a tak tá úroveň tej Národnej rady? Od roku 2010, keď Matovič vstúpil do politiky, od roku 2010. Vy tu hovoríte o tom, že sa osobné urážky a tak ďalej. Spravte si poriadok sami u seba v OĽANE, u ľudí, ktorí začali túto politiku robiť tu. A to sú tí vaši ľudia. No, pani Zemanová, čo sa týka pani Kolíkovej, hovoríte o nej ako o naj... najlepšej odborníčke z hľadiska práva a právničky, preto ona chystala tento pozmeňujúci návrh. No neviem, keď som mal možnosť vidieť súdnu mapu, keď prišiel pán nový minister, ktorý to, ktorý hu zastavil a povedal, že to teraz nemôže riešiť, musí to celé opraviť, lebo je to v katastrofálnom stave. To je tá pani vaša odborníčka, pani Kolíková? Ďakujem veľmi pekne. No a čo sa týka zmeny a novelizácie ústavy po výroku Ústavného súdu, že teda potvrdil, alebo teda povedal, že nie je možné vyvolať predčasné voľby v parlamente, tu v pléne Národnej rady, poslancami Národnej rady alebo, alebo referendom, my sme to... (Prerušenie vystúpenia časomerom.)
Blaha, Ľuboš, podpredseda NR SR (2023-11-22):
Ďakujem pekne, pán spravodajca. Týmto otváram rozpravu. Do rozpravy sa písomne prihlásilo šesť, áno, poslancov. Ako prvý pán poslanec Igor Matovič za klub OĽANO. Nech sa páči, máte slovo.
Pellegrini, Peter, predseda NR SR (2014-12-04):
Prezentujme sa a hlasujeme o ďalšom návrhu pána spravodajcu. (Hlasovanie.) Prítomných 142 poslancov, za hlasovali 4, proti 80, zdržalo sa 57, nehlasoval 1 poslanec. Tieto návrhy sme neschválili.
Paška, Pavol, predseda NR SR (2012-10-29):
Hlasujeme. (Hlasovanie.) 138 prítomných, všetci boli za. Schválili sme návrh novely autorského zákona. Pani poslankyňa Grečková bude uvádzať v druhom čítaní hlasovanie o návrhu poslancov Národnej rady Slovenskej republiky Jaroslava Bašku a Borisa Suska na vydanie zákona, ktorým sa mení zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov . Je to tlač 134.
P. Miššík, poslanec: (2003-06-25):
Správu o konkrétnych opatreniach pri plnení programového vyhlásenia vlády v oblasti boja proti korupcii pridelil predseda Národnej rady svojím rozhodnutím na prerokovanie všetkým výborom Národnej rady Slovenskej republiky okrem výborov uvedených v správe. Zároveň určil ústavnoprávny výbor za gestorský výbor. Ústavnoprávny výbor Národnej rady Slovenskej republiky uznesením zo 16. júna 2003, výbor pre financie, rozpočet a menu uznesením z 11. júna 2003, výbor pre hospodárstvo, privatizáciu a podnikanie uznesením z 12. júna 2003, výbor pre pôdohospodárstvo uznesením z 10. júna 2003, výbor pre sociálne veci a bývanie uznesením z 12. júna 2003, výbor pre zdravotníctvo uznesením z 12. júna 2003, výbor pre obranu a bezpečnosť uznesením z 12. júna 2003, zahraničný výbor uznesením zo 16. júna 2003, výbor pre vzdelanie, vedu, šport a mládež, kultúru a médiá uznesením z 11. júna 2003 a výbor pre ľudské práva, národnosti a postavenie žien uznesením z 10. júna 2003 prerokovali správu v určenom termíne a odporúčali vziať správu na vedomie. Výbor pre ľudské práva, národnosti a postavenie žien uznesením odporúčal Národnej rade prijať návrh uznesenia, v ktorom Národná rada zaväzuje vládu Slovenskej republiky, aby dodržiavala termíny predkladania jednotlivých návrhov zákonov, ktoré prispejú k znižovaniu úrovne korupcie a klientelizmu vo verejnom živote v Slovenskej republike. Výbor pre verejnú správu a výbor pre životné prostredie a ochranu prírody neprijali uznesenie, nakoľko návrh uznesenia berie na vedomie správu, nezískal podporu potrebnej nadpolovičnej väčšiny prítomných poslancov. Gestorský výbor na základe stanovísk výborov odporúča Národnej rade Slovenskej republiky správu o konkrétnych opatreniach pri plnení Programového vyhlásenia vlády Slovenskej republiky v oblasti boja proti korupcii vziať na vedomie. Spoločná správa výborov bola schválená uznesením Ústavnoprávneho výboru Národnej rady Slovenskej republiky č. 171 dňa 16. júna 2003. Pán predsedajúci, prosím, otvorte rozpravu k tomuto bodu programu.
Fico, Robert, podpredseda NR SR (2011-09-14):
Ďakujem pekne. Pán minister, ja nemám problém s týmito slovnými súbojmi. Nakoniec poznáme sa už dvadsať rokov v slovenskej politike. Nedá mi však na niektoré časti vystúpenia reagovať, prepáčte, nereagovať. Predovšetkým by som chcel, pán minister, aby si aj vláda, v ktorej sedíte, uvedomovala, že aj vláda, ktorej som bol predsedom v rokoch 2006 – 2010, si užila mimoriadne vážnu krízu. Dúfam, že aspoň toto uznáte. A v čase, keď sme hľadali riešenia, vy ste na bežiacom páse organizovali tlačové konferencie a prichádzali ste s rôznymi zázračnými riešeniami. Napríklad pán minister financií, terajší, Mikloš navrhoval na jar 2010 znížiť dane na 16 %. Priame dane. Čo by ste povedali teraz, pán minister, keby sme vystúpili a povedali by sme, že my navrhujeme v tomto období, keď vy uvažujete o ďalšom zvyšovaní daní, znížiť priame dane pre fyzické a pre právnické osoby na 16 %? Určite by ste nás vysmiali a hovorili by ste o cynickom populizme. Ako, že nemáme alternatívy? My vám ponúkame už sedem alebo osem mesiacov alternatívu – nahradiť zvýšenie DPH bankovou daňou a dostali by ste do štátneho rozpočtu presne tie isté peniaze, ktoré ste získali z DPH. No len v prípade DPH to platia obyčajní ľudia, v prípade banky by to platili predovšetkým banky a ten bankový poplatok nie je argument proti bankovej dani ako takej. Máme alternatívy, veľmi dobre vieme, o čom kríza je. Veľmi dobre vieme, čo sa deje a čo treba robiť. Pán minister, a prosím aj ja odpoveď na jednu otázku, ak môžem. Myslím si, že si to môžem takto dovoliť, a zatykám. Buď taký dobrý, odcituj mi jednu jedinú urážku z môjho vystúpenia. Ďakujem veľmi pekne. (Potlesk.)